《截臂行》
宋代·孙发

吾闻两臂重於天下不可废，知之不必子华子。
愚民气焚胸，一忿敢趋死。
以死视四肢，截臂如去指。
鸣呼巴陵之民何以有此风，疾痛利害人所同。
甘心一臂捐糞壤，终身废卧闾阎中。
前年截臂渠得理，今年截臂吾亦尔。
村南截臂杀平人，村北炰咻还比拎。
虺虺民，虺虺民，
用心若此非吾人。有冤自可次第诉，
毒人何必残其身。闻者莫惊喧，
此弊吾能言。其初姑息吏，
不与杜其源。嗟哉恶俗伤仁厚，
明明有冤宜勿受。一奸不济百奸消，
共致和平俾在宥。

作者简介：孙发，字妙仲，丰城（今属江西）人。哲宗元祐三年（一○八八）进士。徽宗崇宁初为崇仁县尉（《能改斋漫录》卷一一），后知永丰县，以母老致仕。有《敷山集》，已佚。明嘉靖《丰城志》卷八有传。今录诗三首。